**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**159/2023. (V.25.) Kt. számú**

**határozata**

**A Nyírségi Szociális Centrummal a Tiszavasvári, Vasvári P. u. 93. sz. alatti ingatlanra a kötendő megállapodásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület - tekintettel arra, hogy a **Tiszavasvári, Vasvári P. u. 93**. sz. alatti önkormányzati épület a „Tiszavasvári komplex felzárkózási program” megnevezésű pályázat keretében teljes felújításra kerül – dönt arról, hogy a **Nyírségi Szociális Centrum** (továbbiakban: Centrum, 4400 Nyíregyháza, Szűrszabó u. 4.) külön megállapodásban foglaltak szerint **2023. január 25. napjától a felújítás befejezésének időpontjáig -** előreláthatólag 2023. szeptember 30-ig - **bérleti díjat nem fizet**.

2. A Centrum – mint a közműszolgáltatókkal szerződéses kapcsolatban álló - 2023. január 25. napjától a felújítási munka befejezésének időpontjáig az 1. pontban feltüntetett ingatlan - Centrum részére megküldött - **közüzemi számláit továbbszámlázza** Tiszavasvári Város Önkormányzata részére.

3. Felkéri a Polgármestert, hogy a Testület döntéséről tájékoztassa a Nyírségi Szociális Centrumot.

4. Felhatalmazza a Polgármestert a megállapodás aláírására.

Határidő: azonnal Felelős. Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**